**ROMÂNIA**

**JUDEŢUL CLUJ**

**CONSILIUL JUDEŢEAN**

**H O T Ă R Â R E**

**privind aprobarea contractului de asociere dintre Județul Cluj și**

**Inspectoratul pentru Situaţii de Urgenţă „Avram Iancu" al Judeţului Cluj**

 Consiliul Judeţean Cluj întrunit în ședință ordinară,

Având în vedere Referatul de aprobare nr. 1911/2020 la Proiectul de hotărâre înregistrat cu nr. 51 din 18.02.2020 privind privind aprobarea contractului de asociere dintre Județul Cluj și Inspectoratul Pentru Situaţii de Urgenţă „Avram Iancu" al Judeţului Cluj, propus de Preşedintele Consiliului Judeţean Cluj, domnul Alin Tişe, însoţit de Rapoartele compartimentelor de resort din cadrul aparatului de specialitate al Consiliului Judeţean Cluj cu nr. 1911/2020 şi de Avizul cu nr. 1911 din 20.02.2020 adoptat de Comisia de specialitate nr. 1;

Luând în considerare dispozițiile:

* Hotărârii Consiliului Județean Cluj nr. 218/2007 privind aprobarea conţinutului protocolului de asociere între Consiliul Judeţean Cluj şi Inspectoratul pentru Situaţii de Urgenţă “Avram Iancu” al Judeţului Cluj;
* Hotărârii Consiliului Județean Cluj nr. 52/2011 privind aprobarea conţinutului acordului de asociere între Consiliul Judeţean Cluj şi Inspectoratul pentru Situaţii de Urgenţă "Avram Iancu" al Judeţului Cluj;
* Hotărârii Consiliului Județean Cluj nr. 47/2015 privind aprobarea Protocolului de colaborare între Judeţul Cluj, prin Consiliul Judeţean Cluj, Inspectoratul pentru Situaţii de Urgenţă "Avram Iancu" al Judeţului Cluj şi Serviciul Public Judeţean Salvamont-Salvaspeo Cluj;
* Hotărârii Consiliului Județean Cluj nr. 220/2018 privind aprobarea Proiectului "Județul Cluj -SMART TERRITORY-" și a cheltuielilor legate de proiect;

 În conformitate cu prevederile:

* art. 76, ale art. 84, ale art. 87 alin. (1) și (2), ale art. 92 alin. (1) și (2), ale art. 173 alin. (1) lit. d) și e), alin. (5) lit. h), alin. (7) lit. a) și alin. (8) lit. a), ale art. 277 și ale art. 298 - 300 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* art. 792 – 857 și ale art. 867 – 870 din Legea privind Codul civil nr. 287/2009, republicată, cu modificările şi completările ulterioare;
* art. 35 alin. (1) din Legea privind finanțele publice locale nr. 273/2006, cu modificările și completările ulterioare;
* art. 10 lit. d), ale art. 21 alin. (1) și ale art. 25 lit. d) din Legea privind apărarea civilă nr. 481/2004, republicată, cu modificările și completările ulterioare;
* art. 15 lit. a) din Legea privind apărarea împotriva incendiilor nr. 307/2006, cu modificările și completările ulterioare;
* art. 1, ale art. 3 - 5, ale art. 11, ale art. 13, ale art. 25 și ale art. 33 din Ordonanța de urgență a Guvernului nr. 21/2004 privind Sistemul Național de Management al Situatiilor de Urgentă, aprobată prin Legea nr. 15/2005, cu modificările și completările uterioare;
* Ordonanței de urgență a Guvernului nr. 72/2017 privind implementarea Sistemului de avertizare a populaţiei în situaţii de urgenţă "RO-ALERT";
* art. 20 alin. (2) din Ordonanța Guvernului nr. 88/2001 privind înfiinţarea, organizarea şi funcţionarea serviciilor publice comunitare pentru situaţii de urgenţă, aprobată prin Legea nr. 363/2002, cu completările și modificările ulterioare;
* Hotărârii Guvernului nr. 1490/2004 pentru aprobarea Regulamentului de organizare şi funcţionare şi a organigramei Inspectoratului General pentru Situaţii de Urgenţă, cu modificărie și completările ulterioare;
* Hotărârii Guvernului nr. 547/2005 pentru aprobarea Strategiei naționale de protecție civilă;
* Hotărârii Guvernului nr. 762/2008 pentru aprobarea Strategiei naţionale de prevenire a situaţiilor de urgenţă;
* Hotărârii Guvernului nr. 548/2008 privind aprobarea Strategiei naționale de comunicare și informare publică pentru situații de urgență;
* Hotărârii Guvernului nr. 951/2016 privind aprobarea Strategiei de consolidare şi dezvoltare a Inspectoratului General pentru Situaţii de Urgenţă pentru perioada 2016-2025;
* Hotărârii Guvernului nr. 5572016 privind managementul tipurilor de risc;
* Ordinului Ministrului Administraţiei şi Internelor nr. 132/2007 pentru aprobarea Metodologiei de elaborare a Planului de analiză şi acoperire a riscurilor şi a Structurii-cadru a Planului de analiză şi acoperire a riscurilor;
* Hotărârii Consiliului Județean Cluj nr. 57/1999 privind aprobarea documentației “Plan de amenajare a teritoriului Județului Cluj”;

 Fiind îndeplinite prevederile cuprinse la art. 182 alin. (4) coroborate cu cele ale art. 136 și art. 139 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

 În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**hotărăşte:**

**Art. 1.** Se aprobă Contractul de asociere dintre Județul Cluj și Inspectoratul pentru Situaţii de Urgenţă „Avram Iancu" al Judeţului Clujcuprins în **anexa** care face parte integrantă din prezenta hotărâre.

**Art. 2.** Cu punerea în aplicare a prevederilor prezentei hotărâri se încredinţează Preşedintele Consiliului Judeţean Cluj, prin Direcţia Generală Buget-Finanţe, Resurse Umane, Secretarul general al Județului Cluj și Arhitectul șef al Județului Cluj.

**Art. 3.** Prezenta hotărâre se comunică prin intermediul secretarului general al județului, în termenul prevăzut de lege, Direcţiei Generale Buget-Finanţe, Resurse Umane; Secretarului general al Județului Cluj; Arhitectului șef al Județului Cluj; Inspectoratul pentru Situaţii de Urgenţă „Avram Iancu" al Judeţului Cluj, precum şi Prefectului Judeţului Cluj şi se aduce la cunoştinţă publică prin afişare la sediul Consiliului Judeţean Cluj şi pe pagina de internet „www.cjcluj.ro".

 **Contrasemnează:**

 **PREŞEDINTE**  **SECRETAR GENERAL AL JUDEŢULUI,**

 **Alin Tişe Simona Gaci**

**Nr. 47 din 20 februarie 2020**

*Prezenta hotărâre a fost adoptată cu 30 voturi “pentru” și 6 consilieri județeni nu au votat, fiind astfel respectate prevederile legale privind majoritatea de voturi necesară. Din totalul celor 36 de consilieri judeţeni în funcţie și-au înregistrat prezența la ședință toți consilieri județeni în funcție.*